open-index/open-wikipedia-markdown huggingface dataset:
Νησί Ταϊπίνγκ

[thumb|Φωτογραφία του [Διεθνής Διαστημικός Σταθμός|Διεθνούς Διαστημικού Σταθμού του νησιού Ταϊπίνγκ (αριστερά) και του υφάλου Τζόνγκτζου (δεξιά)]]
Το **νησί Ταϊπίνγκ**, επίσης γνωστό ως **Ιτού Αμπά** και με πολλά άλλα ονόματα, είναι το μεγαλύτερο από τα φυσικά νησιά Σπράτλυ στη Θάλασσα της Νότιας Κίνας. Το νησί έχει ελλειπτικό σχήμα και μήκος 1,4 χιλιόμετρα και πλάτος 0,4 χιλιόμετρα, με έκταση 46 εκτάρια. Βρίσκεται στο βόρειο άκρο της όχθης Τιζάρντ. Ο διάδρομος προσγείωσης του αεροδρομίου του νησιού Ταϊπίνγκ είναι εύκολα το σημαντικότερο χαρακτηριστικό στο νησί, που διατρέχει όλο το μήκος του.

Το νησί διοικείται από τη Δημοκρατία της Κίνας (Ταϊβάν), ως τμήμα του Τσίτζιν, Καοσιούνγκ. Διεκδικείται επίσης από τη Λαϊκή Δημοκρατία της Κίνας, τις Φιλιππίνες και το Βιετνάμ.

Το 2016, στην απόφαση ενός διαιτητικού δικαστηρίου στο Μόνιμο Διαιτητικό Δικαστήριο, στην υπόθεση που άσκησαν οι Φιλιππίνες κατά της Κίνας, το δικαστήριο χαρακτήρισε το Ιτού Αμπά ως «βραχονησίδα» σύμφωνα με τη Σύμβαση των Ηνωμένων Εθνών για το Δίκαιο της Θαλάσσης (UNCLOS) (και επομένως δεν δικαιούται αποκλειστικής οικονομικής ζώνης (ΑΟΖ) 200 ναυτικών μιλίων και υφαλοκρηπίδας). Τόσο η Ταϊβάν όσο και η ΛΔΚ/Κίνα απέρριψαν αυτήν την απόφαση.

Ο παρακείμενος ακατοίκητος ύφαλος Τζόνγκτζου βρίσκεται επίσης υπό τον έλεγχο της Ταϊβάν.

## Αδελφοποιήσεις
Το νησί Ταϊπίνγκ είναι αδελφοποιημένο με:

*  Λίνκολν, Νεμπράσκα

## Παραπομπές


Κατηγορία:Αμφισβητούμενα νησιά
Τριφασικό σύστημα

μικρογραφία|Τριφασικός μετασχηματιστής σε στύλο στο Niles, Illinois, Ηνωμένες Πολιτείες. Τρεις μονοφασικοί μετασχηματιστές (37,5 kVA ανά φάση) συνδέονται μεταξύ τους σε μια διάταξη Y, για να λειτουργούν ως μετασχηματιστής τριών φάσεων. Αυτό χρησιμοποιείται στις ΗΠΑ για την παροχή τριφασικής ισχύος, που χρησιμοποιούν οι καταναλωτές.
μικρογραφία|280x280εσ|Ένα τριφασικό συμμετρικό σύστημα τάσεων. Ανάμεσα σε κάθε μία από τις φάσεις υπάρχει διαφορά φάσης 120°.
μικρογραφία|280x280εσ|Μεταφορά τριφασικού ρεύματος.
μικρογραφία|Συνδεσμολογία τριγώνου.
μικρογραφία|Συνδεσμολογία αστέρα.

Στην ηλεκτρική εφαρμοσμένη μηχανική, ένα **τριφασικό σύστημα** είναι ένα σύστημα παραγωγής, διανομής και κατανάλωσης ηλεκτρικής ενέργειας που σχηματίζεται από τρία μονοφασικά εναλλασσόμενα ρεύματα ίσης συχνότητας και πλάτους κύματος (και επομένως πραγματικής τιμής), που έχουν διαφορά φάσης μεταξύ τους 120°, και δίνονται με συγκεκριμένη σειρά. Καθένα από τα μονοφασικά ρεύματα που συνθέτουν το σύστημα χαρακτηρίζεται με το όνομα της φάσης (συνήθως συμβολίζονται με τα γράμματα R, S, T).

Ένα τριφασικό σύστημα λέγεται ότι είναι συμμετρικό όταν τα ρεύματά του έχουν ίσα μεγέθη και είναι συμμετρικά εκτός φάσης. Όταν δεν πληρούται κάποιες από τις παραπάνω προϋποθέσεις, το σύστημα ονομάζεται ασύμμετρο. 

Το τριφασικό σύστημα παρουσιάζει μια σειρά από πλεονεκτήματα, όπως η οικονομία των γραμμών μεταφοράς ηλεκτρικής ενέργειας (καλώδια με μικρότερη διατομή από ό,τι σε ισοδύναμη μονοφασική γραμμή) και των μετασχηματιστών που χρησιμοποιούνται, καθώς και η υψηλή του απόδοση σε δέκτες, ιδιαίτερα κινητήρες, τους οποίους η τριφασική γραμμή τροφοδοτεί με σταθερή ηλεκτρική ισχύ.

Οι γεννήτριες που χρησιμοποιούνται στους σταθμούς ηλεκτροπαραγωγής είναι τριφασικές, αφού η σύνδεση με το ηλεκτρικό δίκτυο πρέπει να είναι τριφασικό (εκτός από μονάδες χαμηλής ισχύος). Το τριφασικό σύστημα χρησιμοποιείται ευρέως σε βιομηχανίες, όπου τα μηχανήματα τροφοδοτούνται από τριφασικούς κινητήρες.

Υπάρχουν δύο κύριοι τύποι συνδεσμολογίας - συνδεσμολογία τριγώνου και συνδεσμολογία αστέρα. Στην συνδεσμολογία αστέρα, ο ουδέτερος είναι το σημείο σύνδεσης των φάσεων.

## Παραπομπές

Κατηγορία:Ηλεκτρισμός
Κατηγορία:Ηλεκτρική ισχύς
Χανσλ Πάρτσμεντ

Ο **Χανσλ Πάρτσμεντ** (αγγλικά: *Hansle Parchment*, γεννήθηκε 17 Ιουνίου 1990) είναι Τζαμαϊκανός αθλητής του στίβου, ο οποίος ειδικεύεται στον δρόμο 110 μέτρων μετ΄ εμποδίων. Είναι ο τρέχων Ολυμπιονίκης στο αγώνισμα.

## Βιογραφία
Ο Πάρτσμεντ είναι απόφοιτος του Πανεπιστημίου των Δυτικών Ινδιών, στο Κίνγκστον και κέρδισε χρυσό μετάλλιο στη Θερινή Πανεπιστημιάδα του 2011, σημειώνοντας προσωπική καλύτερη επίδοση με 13,24 για να κερδίσει τον τίτλο για την Τζαμάικα.

Τον Ιούνιο του 2012, κέρδισε στις δοκιμές των Ολυμπιακών Αγώνων της Τζαμάικας με, τότε προσωπική καλύτερη επίδοση, 13,18 για να προκριθεί για την Τζαμάικα στους Θερινούς Ολυμπιακούς Αγώνες του 2012. Στις 8 Αυγούστου 2012, ο Πάρτσμεντ κέρδισε το χάλκινο μετάλλιο στον τελικό των 110 μέτρων μετ΄ εμποδίων. Σημείωσε, τότε, ρεκόρ της Τζαμάικα με 13.12 για να κατακτήσει την τρίτη θέση, πίσω από τους Άρις Μέριτ και Τζέισον Ρίτσαρντσον.

Στο Παγκόσμιο Πρωτάθλημα του 2015 στο Πεκίνο, ο Πάρτσμεντ κατέκτησε το ασημένιο μετάλλιο στον τελικό των 110 μέτρων μετ΄ εμποδίων. Σε έναν αγώνα υψηλής ποιότητας που αποτελούνταν από τον κάτοχο του παγκόσμιου ρεκόρ και Ολυμπιονίκη Άρις Μέριτ, τον υπερασπιστή του τίτλου πρωταθλήματος Ντέιβιντ Όλιβερ και τον πρωταθλητή Ευρώπης Σεργκέι Σουμπένκοφ, ο Πάρτσμεντ νικήθηκε μόνο από τους Σουμπένκοφ, έχοντας χρόνο 13.03.

Τον Ιούνιο του 2021, ο Πάρτσμεντ κατέλαβε την τρίτη θέση στις δοκιμές των Ολυμπιακών Αγώνων της Τζαμάικας με χρόνο 13.18, για να προκριθεί στους Θερινούς Ολυμπιακούς Αγώνες του 2020. Στον τελικό των 110 μέτρων μετ΄ εμποδίων στους Ολυμπιακούς Αγώνες, κέρδισε το χρυσό μετάλλιο με χρόνο 13.04, νικώντας τους Γκραντ Χόλογουεϊ και Ρόναλντ Λέβι.

## Παραπομπές


## Εξωτερικοί σύνδεσμοι
* 

Κατηγορία:Εμποδιστές 
Κατηγορία:Τζαμαϊκανοί εμποδιστές
Κατηγορία:Τζαμαϊκανοί αθλητές δρόμων ταχύτητας
Κατηγορία:Αθλητές του στίβου στη Θερινή Πανεπιστημιάδα 2011
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Χάλκινοι Ολυμπιονίκες του στίβου
Κατηγορία:Τζαμαϊκανοί Ολυμπιονίκες
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χρυσοί Ολυμπιονίκες του στίβου
Σολδίο

[μικρογραφία|Σολδίο του [Πατριαρχείο Ακουιλείας (πολιτεία)|Πατριαρχείου της Ακουιλέια που εκδόθηκε κατά την αρχιερατεία του Λουδοβίκου του Τεκ (1412–1420). Επιγρ.: + LODOVICUS * PATRIARCA / PATRIARCA AQUILE. 0,70 γραμμ.,19 χλστ.]]

Το **σολδίο**, ιταλ.: *soldo*, ήταν ένα ιταλικό μεσαιωνικό αργυρό νόμισμα, που εκδόθηκε για πρώτη φορά στα τέλη του 12ου αι. στο Μιλάνο από τον Ερρίκο ΣΤ΄ της Γερμανίας.  Το όνομα προέρχεται από το ύστερο-ρωμαϊκό νόμισμα σόλιδος (solidus). 

Γρήγορα έγινε ευρέως διαδεδομένο στην Ιταλία, όπου κόπηκε στη Γένοβα, τη Μπολόνια και πολλές άλλες πόλεις. Στη Βενετία το σολδίο κόπηκε από τον Φραντσέσκο Ντάντολο (δόγης 1329-39) και μετά, και παρέμεινε σε χρήση και έπειτα από τη διάλυση της Δημοκρατίας το 1797 και κατά τη διάρκεια της Αυστριακής κατοχής, μέχρι το 1862. Τον 14ο αι. στη Φλωρεντία, ένα *σολδίο* είχε ισοτιμία με το  μίας *[[Λιρέτα|λίρας]]* και 12 *[[Δηνάριο (νόμισμα)|δηνάρια]]*. 

Καθώς περνούσε ο καιρός, το *σολδίο* άρχισε να κατασκευάζεται σε κράμα αργύρου-χαλκού (billon) και, από τον 18ο αι., σε χαλκό. Κατά τη διάρκεια της βασιλείας του Λεοπόλδου Β΄ μεγάλου δούκα της Τοσκάνης (19ος αι.), άξιζε τρία *[[Κουατρίνο|κουατρίνι]]*. Η Ναπολεόντεια μεταρρύθμιση της Ιταλικής νομισματοκοπίας (αρχές 19ου αι.) το έκανε να αξίζει 5 λεπτά (cents), ενώ χρειαζόταν 20 σολδία για να σχηματιστεί μία *λίρα*.

Ο όρος, που χρησιμοποιήθηκε στους μεσαιωνικούς χρόνους για να δηλώσει την αμοιβή των στρατιωτών, έγινε συνώνυμός τους τόσο στα ιταλικά όσο και στα γερμανικά (ως *sold*, ο μισθός ενός στρατιώτη).

## Bιβλιογραφικές αναφορές


## Εξωτερικοί σύνδεσμοι
* 

Κατηγορία:Νομίσματα της Ιταλίας
Δουκάτον (νόμισμα)

:*Να μη συγχέεται με το [[δουκάτο (νόμισμα)]] ή με το [[δουκάτο]] (επικράτεια).*

Το **δουκάτον**, ιταλ.: *ducaton, ducatone* ή *ducatoon* ήταν ένα αργυρό νόμισμα σε μέγεθος 38 χλστ. του 16ου-18ου αι.

Το πρώτο νόμισμα τύπου δουκάτον ήταν το σκούδο γνωστό ως «ducatone da soldi cento» (δουκάτον των 100 σολδίων), που εκδόθηκε από τον Κάρολο Ε΄ της Γερμανίας, Α΄ της Ισπανίας, στο Μιλάνο το 1551. Τα δουκατόνε παράγοντο σε μεγαλύτερους αριθμούς σε πολλά ιταλικά κράτη κατά τον 17ο αι., και εξαπλώθηκαν σε άλλα μέρη της Ισπανικής Αυτοκρατορίας, συμπεριλαμβανομένης της Βουργουνδίας και της Ολλανδίας. Το 1618 το δουκάτον που παρήχθη στη Βραβάντη και το Tουρναί περιείχε 32,48 γραμ. από άργυρο καθαρότητας 0,944 και απεικόνιζε τον Aλβέρτο Ζ΄ και τη σύζυγό του Iσαβέλα-Κλάρα.

## Το δουκάτον με τον ιππέα
[μικρογραφία|400x400εσ|Το δουκάτον των ''Ηνωμένων Κάτω Χωρών'' με τον ιππέα, του 1793. Ο θυρεός της [Ουτρέχτη (πόλη)|Ουτρέχτης κάτω, δηλώνει την επαρχία κοπής.]]
Το 1659 η Ολλανδία και οι άλλες επαρχίες ξεκίνησαν την παραγωγή του «αργυρού με τον ιππέα» δουκατόνε (silver rider ducaton), με έναν έφιππο ιππότη. Το -με αυτό το σχέδιο- νόμισμα ήταν βάρους 32,779 γραμ. από άργυρο καθαρότητας 0,941 και περιείχε επίσης τον με στέμμα θυρεό των Ηνωμένων Κάτω Χωρών στην πίσω πλευρά, με έναν θυρεό κάτω από τον ιππέα που υποδείκνυε την επαρχία της κοπής. Τα δουκατόνε με τον ιππέα κόπηκαν μέχρι το 1798. Την περίοδο 1726-1751 κόπηκαν δουκατόνε, που έφεραν το μονόγραμμα της Ολλανδικής Εταιρείας των Ανατολικών Ινδιών.

Ως εμπορικό νόμισμα, τα δουκατόνε με τον Ολλανδό ιππέα ανταγωνίστηκαν γνωστά νομίσματα του κόσμου, όπως το δολάριο Ισπανίας. Η αξία του ήταν 60 stuivers.

## Δείτε επίσης
* Το χρυσό δουκάτο.

Παρόμοια αργυρά νομίσματα:

* αυτοκρατορικό τάληρο της Ολλανδίας
* δολάριο Ισπανίας
* τάληρο
* 3 γκίλντερς, ένα ελαφρώς ελαφρύτερο νόμισμα (31,82 γραμ.) από άργυρο 0,92. Κοβόταν από το 1680 έως το 1832.

## Παραπομπές σε πηγές


Κατηγορία:Νομίσματα της Ιταλίας
Ξερονήσι Φωκίδος

Το **Ξερονήσι** είναι βραχονησίδα η οποία βρίσκεται στον Νομό Φωκίδας και τον Κορινθιακό κόλπο πολύ κοντά και απέναντι από το ακρωτήριο Ντούνος. Στα βόρεια της είναι το ακρωτήριο Φώκες και ο όρμος Βίδαβης με την Παραλία Αγίων Πάντων. 

## Παραπομπές



Κατηγορία:Νησιά της Φωκίδας
Κουατρίνο

Το **κουατρίνο**, ιταλ.: *quattrino* πληθ.: quattrini, είναι μία αρχαία ιταλική ονομασία νομίσματος, που χρησιμοποιείτο ευρέως στην Κεντρική Ιταλία, ειδικά στην Τοσκάνη και τη Ρώμη. 

Το όνομά του προέρχεται από το λατινικό *quater denari*, γιατί η αξία του ήταν ίση με τέσσερα *[[Γάλλος αρνητής|δηνάρια]]*. Κατά συνέπεια, η αξία του ήταν το ένα τρίτο του σολδίου. Εξαφανίστηκε μετά την ενοποίηση της Ιταλίας το 1861, όταν η ιταλική λίρα εισήχθη ως ισοδύναμο του γαλλικού φράγκου.


Αρχείο:Quattrino Macerata.jpg|Mατσεράτα (νότια της Ανκόνα), κοπή της πόλης υπό παπική αυθεντία. 1447-71, κουατρίνο από κράμα, 0,66 γραμ. Ο Άγ. Ιουλιανός όρθιος, S. JULIANUS / Διασταυρούμενα παπικά κλειδιά, + DE MACERATA
Αρχείο:1603-quattrino-milanese.jpg|Κουατρίνο του Μιλάνου, 1603. Ο Φίλιπππος Γ΄ της Ισπανίας ως δούκας του Μιλάνου PHILIPP III REX HISP. / DUX MEDIOLANI F C θυρεός του Μιλάνου (των Σφόρτσα).
Αρχείο:Ferrara-Stemma - Quattrino del 1381.jpg|Κουατρίνο της Φερράρας, 1381. S. MAURELIUS / DE FERARIA. Ο θυρεός του δήμου εικονίζεται για πρώτη φορά.


## Δείτε επίσης
* Λίρα
* Σολδίο
* Δηνάριο Γαλλίας

Κατηγορία:Νομίσματα της Ιταλίας
Φαρεμπερβιλέρ

Ο **Φαρεμπερβιλέρ** (Φραγκονικά της Λωρραίνης: *Φαρεεβέρσβιλερ* / *Εβερσβίλερ*, ) είναι κοινότητα στο Νομό Μοζέλ της Διοικητικής Περιοχής Γκραντ Εστ στη βορειοανατολική Γαλλία.

Βρίσκεται μόνο 3 χιλιόμετρα από τα γερμανικά σύνορα.

## Τοποθεσία
Το Φαρεμπερβιλέρ βρίσκεται στην καρδιά του ανθρακωρυχείου μεταξύ 3 μεγάλων πόλεων που είναι το Φορμπάκ, το Σαργκεμίν και το Σαντ-Αβόλντ.

Ο δήμος αποτελείται από 2 πολύ διαφορετικές οντότητες που είναι το χωριό, το αρχικό μέρος προς τα νότια και η πόλη, που δημιουργήθηκε από το 1954 από τα Ανθρακωρυχεία της Λεκάνης της Λωρραίνης (HBL) για να φιλοξενήσει μεγάλο αριθμό ανθρακωρύχων που εργάζονται κοντά στην κοιλάδα της Ροσέλ.

## Διοίκηση
Από το 1989 δήμαρχος του δήμου είναι ο Λωράν Κλαϊνέντς.

## Δημογραφία

## Τοποθεσίες και μνημεία

### Θρησκευτικά Κτίρια

* Η εκκλησία του Αγίου Ιωάννη του Βαπτιστή
* Η εκκλησία της Αγίας Θηρεσίας
* Το παρεκκλήσι του Αγίου Αντωνίου
* Τζαμί Ελ-Χίτζρα με μιναρέ

### Πολιτιστικές δομές
* Πλατεία Καλής Βρύσης και το τοπικό σπίτι τέχνης στο χωριό
* Κοινωνικό Κέντρο Σαντ-Εξυπερύ
* Κέντρο Φρανσουά Ραμπελαί

### Αθλητικές εγκαταστάσεις
* Συγκρότημα Μαρσέλ Σερντάν
* ΚΟΣΕΚ
* Μικρό Γυμναστήριο
* Στάδιο αντισφαίρισης 
* Στάδιο ποδοσφαίρου
* Τοξοβολία

## Προσωπικότητες που συνδέονται με τον δήμο
* Τζενάρο Μπρατσιλιανό (1980-), Τερματοφύλακας στην  ΑΣ Νανσί-Λωρραίνης

## Αδελφοποιήσεις
*  **[[Mercato San Severino|Μερκάτο Σαν Σεβερίνο]]**

## Δείτε επίσης
* Κατάλογος κοινοτήτων του Νομού Μοζέλ

## Παραπομπές


## Εξωτερικοί σύνδεσμοι

* Ιστοσελίδα του Δήμου

Κατηγορία:Κοινότητες της Μοζέλ
Κατηγορία:Σελίδες με πηγές CS1 στα Γαλλικά (fr)
Κομπόστα

Η **κομπόστα** (από το γαλλικό *compôte,* που σημαίνει *μείγμα*) είναι επιδόρπιο που προέρχεται από τη μεσαιωνική Ευρώπη, που παρασκευάζεται από ολόκληρα ή κομμάτια φρούτων σε σιρόπι ζάχαρης. Τα ολόκληρα φρούτα μαγειρεύονται σε νερό με ζάχαρη και μπαχαρικά. Το σιρόπι μπορεί να καρυκευτεί με βανίλια, φλούδα λεμονιού ή πορτοκαλιού, ξυλάκια ή σκόνη κανέλας, γαρίφαλο, άλλα μπαχαρικά, αλεσμένα αμύγδαλα, τριμμένη καρύδα, ζαχαρωμένα φρούτα ή σταφίδες. Η κομπόστα σερβίρεται είτε ζεστή είτε κρύα.

## Ιστορία
Η κομπόστα ήταν σύμφωνη με τη μεσαιωνική πεποίθηση ότι τα φρούτα μαγειρεμένα σε σιρόπι ζάχαρης εξισορροπούν τις επιπτώσεις της υγρασίας στο σώμα. Το όνομα προέρχεται από τη λατινική λέξη *compositus*, που σημαίνει μείγμα. Στην ύστερη μεσαιωνική Αγγλία το σέρβιραν στην αρχή του τελευταίου πιάτου μιας εορτής (ή μερικές φορές το δεύτερο από τα τρία πιάτα), συχνά συνοδευόμενο από μια κρεμώδη σούπα. Κατά τη διάρκεια της Αναγέννησης, σερβιρόταν παγωμένη στο τέλος του δείπνου. Επειδή ήταν εύκολη στην παρασκευή της, φτιαγμένη από φθηνά συστατικά και δεν περιείχε γαλακτοκομικά προϊόντα, η κομπόστα έγινε βασικό στοιχείο των εβραϊκών νοικοκυριών σε όλη την Ευρώπη. Στα σύγχρονα γαλλικά, ο όρος αναφέρεται σε συνήθως χωρίς ζάχαρη πουρέ φρούτων χωρίς κομμάτια φρούτων, όπως η σάλτσα μήλου. Σήμερα, είναι ευρέως διαδεδομένη και συχνά σερβίρεται αντί των λαχανικών σε χώρες της Βόρειας Ευρώπης, όπως η Γερμανία, η Ολλανδία και το Βέλγιο, καθώς και στη Σκανδιναβία και στη Γαλλία.

## Παραλλαγές
Τα αποξηραμένα φρούτα χρησιμοποιούνται συχνά για κομπόστα από καλλιέργειες από την Ανατολική Ευρώπη και το σιρόπι τους πίνεται επίσης ως ρόφημα. Και τα δύο λέγονται *[[κόμποτ]]*.

Το επιδόρπιο μπορεί να γεμισθεί με σαντιγί, κανέλα ή ζάχαρη βανίλιας. Το σιρόπι μπορεί να παρασκευαστεί με κρασί, όπως σε μια συνταγή για κομπόστα αχλαδιών των αρχών του 15ου αιώνα. Άλλες παραλλαγές περιλαμβάνουν τη χρήση αποξηραμένων φρούτων που έχουν εμποτιστεί σε νερό στο οποίο μπορεί να προστεθεί αλκοόλ, για παράδειγμα κιρς, ρούμι ή Frontignan.

## Δείτε επίσης
* Κίσελ
* Κόμποτ
* Κομπόστα τομάτας

## Παραπομπές


## Εξωτερικοί σύνδεσμοι
* 
* 

Κατηγορία:Πιάτα φρούτου
Κατηγορία:Γαλλικά επιδόρπια
Κατηγορία:Εβραϊκά επιδόρπια
Φενετράνζ

Το **Φενετράνζ** (, , , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Λίντια Καναάν

Η **Λίντια Καναάν** (αραβικά: ليديا كنعان) είναι Λιβανέζα τραγουδίστρια-τραγουδοποιός και ακτιβίστρια ανθρώπινων δικαιωμάτων, η οποία θεωρείται ευρέως ως η πρώτη «ροκ σταρ» της Μέσης Ανατολής.

Αναγνωρίστηκε ως ο πρώτος διεθνώς επιτυχημένος Λιβανέζος καλλιτέχνης ηχογράφησης, και έγινε γνωστή ερμηνεύοντας ροκ μουσική στα αγγλικά εν μέσω εχθρικών στρατιωτικών επιθέσεων κατά τη διάρκεια του Εμφυλίου Πολέμου του Λιβάνου, πραγματοποιώντας συναυλίες στο περιοχές του Λιβάνου που βομβαρδίζονταν ταυτόχρονα. Η Χάλα Χαμπίμπ του *Society* έγραψε, «σε μια μικρή χώρα που καταστράφηκε από τον πόλεμο, υπήρχε αυτό το νεαρό κορίτσι που έκανε τη διαφορά».

Ήταν η πρώτη καλλιτέχνης από τη Μέση Ανατολή που τραγούδησε αποκλειστικά στα αγγλικά και η πρώτη που τα βιντεοκλίπ της παίχτηκαν στα MTV Europe, MTV Νοτιοανατολικής Ασίας, MTV Ρωσίας και MTV Μέσης Ανατολής. Το μουσικό της ντεμπούτο περιγράφηκε ότι αψήφησε την παράδοση, αμφισβήτησε τους κανόνες και ξεπέρασε τα εμπόδια φύλου χιλιετιών. Σύμφωνα με την *Arabian Woman*, «ως ένα κορίτσι που μεγάλωσε στη μέση ενός αιματηρού εμφυλίου πολέμου, η Καναάν κατέρριπτε φαινομενικά ανυπέρβλητα εμπόδια... Συγκλόνισε το κατεστημένο». Το 2015, καταχωρήθηκε στο Rock and Roll Hall of Fame και στα αρχεία και τη βιβλιοθήκη του Μουσείου.

## Βιογραφία

## Δισκογραφία

### Studio albums

### Singles

## Παραπομπές


## Εξωτερικοί σύνδεσμοι
* 
* Λίντια Καναάν  στο Rock and Roll Hall of Fame και στα Αρχεία και Βιβλιοθήκη του Μουσείου
* Δισκογραφία της Καναάν στο Discogs
* 

Κατηγορία:Λιβανέζες τραγουδίστριες
Κατηγορία:Αγγλόφωνοι τραγουδιστές από τον Λίβανο
Κατηγορία:Λιβανέζοι Χριστιανοί
Κατηγορία:Ακτιβιστές ανθρωπίνων δικαιωμάτων
Κατηγορία:Ειρηνιστές
Παναγία Φωκίδας

Η **Παναγία** είναι μικρή νησίδα η οποία βρίσκεται στον Νομό Φωκίδας και τον Κορινθιακό κόλπο, πιο συγκεκριμένα στον κόλπο Ιτέας και τον όρμο Γαλαξιδίου. Νοτιοανατολικά της είναι το Γαλαξίδι με το λιμάνιτου ενώ νότια η νησίδα Άγιος Γεώργιος και ανατολικά ο Άγιος Δημήτριος. 

## Παραπομπές


Κατηγορία:Νησιά της Φωκίδας
Φεβ

Το **Φεβ** ( από το 1915-1918 και το 1940-1944, πριν από το 1915: Φίβες) είναι κοινότητα στο Νομό Μοζέλ της Διοικητικής Περιοχής Γκραντ Εστ στη βορειοανατολική Γαλλία.

## Δείτε επίσης
* Κατάλογος κοινοτήτων του Νομού Μοζέλα

## Παραπομπές


Κατηγορία:Κοινότητες της Μοζέλ
Κατηγορία:Σελίδες με πηγές CS1 στα Γαλλικά (fr)
Φωλκεμόν

Το **Φωλκεμόν** (Φραγκονικά της Λωρραίνης: *Φόλκενμπουρχ*, ) είναι κοινότητα στο Νομό Μοζέλ της Διοικητικής Περιοχής Γκραντ Εστ στη βορειοανατολική Γαλλία.

Τοποθεσίες της κοινότητας: **Μπονούζ** (γερμανικά: Μπόνχαους), **Σεμερύ** (γνωστό και ως *Σεμερύ-λε-Φωλκεμόν*, που ενσωματώθηκε το 1973, γερμανικά: Σέμεριχ).

## Πληθυσμός

## Δείτε επίσης
* Κατάλογος κοινοτήτων του Νομού Μοζέλ

## Παραπομπές


Κατηγορία:Κοινότητες της Μοζέλ
Πτήση 11 της American Airlines

μικρογραφία|Η διαδρομή της πτήσης 11 της American Airlines στις 11 Σεπτεμβρίου 2001
Η **πτήση 11 της American Airlines** ήταν μια πτήση εσωτερικού επιβατών που καταλήφθηκε από πέντε τρομοκράτες της Αλ Κάιντα στις 11 Σεπτεμβρίου 2001, ως μέρος των επιθέσεων της 11ης Σεπτεμβρίου. Ο αεροπειρατής Μοχάμεντ Άτα συνετρίβη σκόπιμα το αεροπλάνο στον Βόρειο Πύργο του Παγκόσμιου Κέντρου Εμπορίου στη Νέα Υόρκη, σκοτώνοντας και τους 92 επιβαίνοντες και εξασφαλίζοντας τον θάνατο 1.402 ανθρώπων στη ζώνη πρόσκρουσης του αεροσκάφους και πάνω από αυτό. Το αεροσκάφος που εμπλέκεται, ένα Boeing 767-223ER, με ταξινόμηση N334AA, πετούσε καθημερινά την προγραμματισμένη πρωινή διηπειρωτική γραμμή της American Airlines από το Διεθνές Αεροδρόμιο Logan στη Βοστώνη προς το Διεθνές Αεροδρόμιο του Λος Άντζελες στο Λος Άντζελες.
μικρογραφία|Ο εξοπλισμός προσγείωσης από την πτήση 11 βρέθηκε στις οδούς West και Rector

Δεκαπέντε λεπτά μετά την πτήση, οι αεροπειρατές τραυμάτισαν τουλάχιστον τρία άτομα (πιθανώς σκότωσαν ένα), παραβίασαν βίαια το πιλοτήριο και κατατρόπωσαν τον καπετάνιο και τον πρώτο αξιωματικό. Ο Άτα, μέλος της Αλ Κάιντα και αδειούχος εμπορικός πιλότος, ανέλαβε τους ελέγχους. Οι ελεγκτές εναέριας κυκλοφορίας υποψιάστηκαν ότι η πτήση ήταν σε κίνδυνο επειδή το πλήρωμα δεν ανταποκρινόταν πλέον. Συνειδητοποίησαν ότι η πτήση είχε γίνει αεροπειρατεία όταν οι ανακοινώσεις του Μοχάμεντ Άτα για τους επιβάτες μεταδόθηκαν ακούσια στον έλεγχο εναέριας κυκλοφορίας. Στο αεροσκάφος, οι αεροσυνοδοί Amy Sweeney και Betty Ong επικοινώνησαν με την American Airlines και παρείχαν πληροφορίες σχετικά με τους αεροπειρατές και τους τραυματισμούς επιβατών και πληρώματος.

Το αεροσκάφος συνετρίβη στον Βόρειο Πύργο του Παγκόσμιου Κέντρου Εμπορίου στις 08:46:40 τοπική ώρα. Αμέτρητοι άνθρωποι στους δρόμους της Νέας Υόρκης παρακολούθησαν την πρόσκρουση, αλλά λίγες βιντεοσκοπήσεις απαθανάτισαν τη στιγμή. Ο σκηνοθέτης ντοκιμαντέρ Jules Naudet κατέγραψε το μόνο γνωστό πλάνα της αρχικής πρόσκρουσης από την αρχή μέχρι το τέλος. Πριν επιβεβαιωθεί η αεροπειρατεία, τα πρακτορεία ειδήσεων άρχισαν να αναφέρουν το περιστατικό και υπέθεσαν ότι η συντριβή ήταν ατύχημα.

Η πρόσκρουση και η επακόλουθη πυρκαγιά προκάλεσαν την κατάρρευση του Βόρειου Πύργου 102 λεπτά μετά τη συντριβή, με αποτέλεσμα εκατοντάδες επιπλέον θύματα. Κατά τη διάρκεια της προσπάθειας ανάκτησης στο χώρο του Παγκόσμιου Κέντρου Εμπορίου, οι εργαζόμενοι ανακάλυψαν και αναγνώρισαν δεκάδες λείψανα από τα θύματα της πτήσης 11, αλλά πολλά θραύσματα σωμάτων δεν ήταν δυνατό να αναγνωριστούν.

## Εξωτερικοί σύνδεσμοι
* 

Κατηγορία:Επιθέσεις της 11ης Σεπτεμβρίου 2001
Κατηγορία:Τρομοκρατικά γεγονότα στις Ηνωμένες Πολιτείες
Κατηγορία:Αλ Κάιντα
Κατηγορία:Νέα Υόρκη
Κατηγορία:Βιρτζίνια
Κατηγορία:Αεροπειρατεία
Κατηγορία:Αντιαμερικανισμός
Κατηγορία:Πόλεμος στο Αφγανιστάν 2001 - 2021
Κατηγορία:Ισλαμική τρομοκρατία
Εθνικό Στάδιο Λουσαΐλ

Το **Εθνικό Στάδιο Λουσαΐλ** ή **Εμβληματικό Στάδιο Λουσαΐλ** (αραβικά: ملعب لوسيل الدولي) είναι στάδιο ποδοσφαίρου στο Λουσαΐλ του Κατάρ. Άνοιξε στις 22 Νοεμβρίου 2021 και ήταν το στάδιο του τελικού του Παγκοσμίου Κυπέλλου του 2022.

Το Εθνικό Στάδιο Λουσαΐλ είναι το μεγαλύτερο στάδιο στο Κατάρ και ένα από τα επτά στάδια που μετατράπηκαν για το Παγκόσμιο Κύπελλο του 2022 στο Κατάρ.

## Κατασκευή
Η διαδικασία προμήθειας για τη μετατροπή του σταδίου ξεκίνησε το 2014. Το στάδιο κατασκευάστηκε ως κοινοπραξία από την HBK Contracting (HBK) και την China Railway Construction Corporation (CRCC).

Το στάδιο σχεδιάστηκε από τις βρετανικές εταιρείες Foster and Partners και Populous. Το στάδιο έχει χωρητικότητα 80.000 θεατών. Όπως και τα άλλα γήπεδα που έχουν προγραμματιστεί για το Παγκόσμιο Κύπελλο του 2022, το Στάδιο Λουσαΐλ θα ψύχεται με ηλιακή ενέργεια και θα έχει μηδενικό αποτύπωμα άνθρακα.

Η κατασκευή ξεκίνησε στις 11 Απριλίου 2017. Η λήξη της κατασκευής του σταδίου είχε αρχικά προγραμματιστεί για το 2020. Τότε επρόκειτο να φιλοξενήσει τρεις φιλικούς αγώνες μέχρι το Παγκόσμιο Κύπελλο του 2022, αλλά καθώς η ολοκλήρωση του σταδίου αναβλήθηκε, φιλοξένησε στη συνέχεια 10 αγώνες, συμπεριλαμβανομένου του τελικού.

Ο πρώτος αγώνας στο Εθνικό Στάδιο Λουσαΐλ για το Παγκόσμιο Κύπελλο του 2022 διεξήχθη στις 22 Νοεμβρίου 2022. Σε μια από τις μεγαλύτερες εκπλήξεις, η Σαουδική Αραβία επιβλήθηκε της Αργεντινής με 2-1. Στον τελικό στις 18 Δεκεμβρίου του ίδιου έτους, η Αργεντινή επιβλήθηκε της Γαλλίας με 4-2 στα πέναλτι.

Μετά το Παγκόσμιο Κύπελλο, αναμένεται να διαμορφωθεί εκ νέου σε στάδιο 20.000 θέσεων. Τα επιπλέον καθίσματα θα αφαιρεθούν και άλλα μέρη του κτιρίου θα μετατραπούν σε κοινοτικό χώρο με καταστήματα, καφετέριες, αθλητικές και εκπαιδευτικές εγκαταστάσεις και ιατρική κλινική.

## Διοργανώσεις

### Παγκόσμιο Κύπελλο 2022
Στο στάδιο διεξήχθησαν 5 αγώνες κατά τη διάρκεια του Παγκοσμίου Κυπέλλου 2022, συμπεριλαμβανομένου του τελικού. 

### Ασιατικό Κύπελλο Εθνών 2023
Στο στάδιο διεξήχθησαν ο εναρκτήριος και ο τελικός αγώνας του Ασιατικού Κυπέλλου Εθνών 2023.

## Παραπομπές


Κατηγορία:Στάδια ποδοσφαίρου στο Κατάρ
Κατηγορία:Στάδια Παγκοσμίου Κυπέλλου Ποδοσφαίρου 2022
Λεωφόρος Κύμης

Η **Λεωφόρος Κύμης**, είναι οδικός άξονας που ενώνει τον Κεντρικό Τομέα Αθηνών με το Ηράκλειο Αττικής, το Μαρούσι και τα Βόρεια Προάστια. Ξεκινά ως συνέχεια της Λεωφόρου Βεΐκου, συγκεκριμένα κάθετα της Λεωφόρου Καποδιστρίου και διασχίζει την Καλογρέζα, περνά το ΟΑΚΑ, το ανατολικό τμήμα του Ηρακλείου, ενώ συνεχίζει πάνω από την Αττική Οδό και καταλήγει κάθετα της Λεωφόρου Πλαπούτα. Βρίσκεται σε αρκετά κοντινή απόσταση από την Πεύκη και το Γαλάτσι. Το 2004, παραδόθηκε στην κυκλοφορία η πρώτη επέκταση της λεωφόρου ξεκινώντας από τον κόμβο Καλυφτάκη στην Κηφισιά καταλήγοντας στους Θρακομακεδόνες εξυπηρετώντας το Ολυμπιακό Χωριό το οποίο μόλις είχε κατασκευαστεί.

## Ονομασία
Η Λεωφόρος έλαβε το όνομα "*Κύμης"*, λόγω των εργατών που κατάγονταν από την Κύμη της Εύβοιας και δούλευαν σε ανθρακωρυχεία της περιοχής, κατά την περίοδο της κατοχής.

## Ιστορία
Από το 1882, μέχρι το 1957, στη διασταύρωση με τις Οδούς Μαρίνου Αντύπα και Λεωφόρο Σπύρου Λούη περνούσε ο Σιδηρόδρομος Λαυρίου- Αγίων Αναργύρων.

Μετέπειτα, στα χρόνια της κατοχής, λειτουργούσαν στην περιοχή δύο ορυχεία, όπου δούλευαν 1800 εργάτες από το Λαύριο και την Κύμη. Λόγω της φήμης που είχαν οι ανθρακωρύχοι από την Κύμη, η Λεωφόρος ονομάστηκε τα επόμενα χρόνια έτσι, προς τιμήν τους.

Την μεταπολεμική περίοδο, συγκεκριμένα το 1957, στο μήκος Λεωφόρου, ιδρύθηκε η ΣΕΛΕΤΕ, η μετέπειτα ΑΣΠΑΙΤΕ, όπου λειτουργούν τα κτήρια της μέχρι και σήμερα.

Το 1982, εγκαινιάστηκε ο Σταθμός Ειρήνη, της Γραμμής 1 του Μετρό, που παραδόθηκε μαζί με το ΟΑΚΑ και βρίσκονται κατά μήκος της οδού.

Το 2003, στο βόρειο τμήμα του δρόμου, δόθηκε στην κυκλοφορία μια επέκταση της Αττικής Οδού, σε διασταύρωση με τη Λεωφόρο Κύμης. Επιπλέον, κατασκευάστηκε το τμήμα Κηφισιά-  Θρακομακεδόνες, μήκους 4,7 χιλιομέτρων, διασχίζοντας το Ολυμπιακό χωριό της Αθήνας. Η επέκταση αυτή είχε σχεδιαστεί για την εξυπηρέτηση των αθλητών προς το Ο.Α.Κ.Α. αλλά εξαιτίας του μικρού χρονικού διαστήματος το τμήμα κόμβος Καλυφτάκη - Πεύκη δεν ολοκληρώθηκε ποτέ και έτσι μέχρι σήμερα η λεωφόρος είναι διασπασμένη σε δυο τμήματα. Το 2022 ανακοινώθηκε ο ανάδοχος της επέκτασης με τα έργα να ξεκινούν το 2023 με χρονικό ορίζοντα το 2025.

## Επέκταση
Τα επόμενα χρόνια αναμένεται η επέκταση της Λεωφόρου, προς την Λυκόβρυση και την Κηφισιά, μέσω υπόγειας σήραγγας. Πρόκειται για ένα έργο μήκους 3,8 χιλιομέτρων, ο προϋπολογισμός του οποίου εκτιμάται στα 300 εκατομμύρια ευρώ και θα ενώνει την Αττική Οδό με τον Αυτοκινητόδρομο 1, στον κόμβο Καλυφτάκη. Υπολογίζεται, ότι θα συμβάλει στη μείωση μποτιλιαρίσματος, που παρατηρείται στη Μεταμόρφωση.

## Δείτε επίσης

* Λεωφόρος Βεΐκου
* Λεωφόρος Καποδιστρίου
* Λεωφόρος Σπύρου Λούη
* Αττική Οδός
* Νέα Ιωνία Αττικής
* Ηράκλειο Αττικής
* Γαλάτσι
* Καλογρέζα
* Γραμμή Ηλεκτρικού (Μετρό Αθήνας)
* Πεύκη
* Κύμη
* ΟΑΚΑ
* Σιδηροδρομική Γραμμή Λαυρίου - Αγίων Αναργύρων

## Παραπομπές


Κατηγορία:Δρόμοι της Αθήνας
Κατηγορία:Δήμος Ηρακλείου
Κατηγορία:Νέα Ιωνία Αττικής
Κατηγορία:Δήμος Αμαρουσίου
Κατηγορία:Αττική Οδός
Πέταλο Φωκίδας

Το **Πέταλο** ή ο **Πέταλος** είναι μικρή βραχονησίδα η οποία βρίσκεται στον Νομό Φωκίδας και τον Κορινθιακό κόλπο Πέταλο βορειοανατολικά από την είσοδο του λιμανιού του Γαλαξιδίου, γι' αυτό και έχει πάνω της προειδοποιητικό φανό. Νότια είναι η παραλία "Κεντρί" ενώ βορειοανατολικά η νησίδα Άγιος Γεώργιος και νοτιοανατολικά η βραχονησίδα Αψηφιά. 

## Παραπομπές


Κατηγορία:Νησιά της Φωκίδας
Κομπόστα τομάτας

μικρογραφία| Κομπόστα τομάτας
Η **κομπόστα τομάτας** είναι συνοδευτικό του οποίου το κύριο συστατικό είναι οι ψητές ή μαγειρεμένες τομάτες. Στις Ηνωμένες Πολιτείες, παρασκευάζεται τουλάχιστον από το 1876, όταν εμφανίστηκε στο βιβλίο μαγειρικής *Little Dinners* της Μέρι Χούπερ (1829–1904).

Το κύριο συστατικό μπορεί να είναι ψητή, σοταρισμένη ή βραστή τομάτα.

## Δείτε επίσης
* Κομπόστα
* Τσάτνεϊ τομάτας

## Παραπομπές


Κατηγορία:Αμερικανική κουζίνα
Σιωπή

[μικρογραφία| [Κόπτες|Κοπτική, 8ος αιώνας, Εθνικό Μουσείο της Βαρσοβίας]]

**Σιωπή** είναι η απουσία ακουστικού ήχου του περιβάλλοντος, η εκπομπή ήχων τόσο χαμηλής έντασης που δεν τραβούν την προσοχή πάνω τους ή η κατάσταση της παύσης παραγωγής ήχων. Αυτή η τελευταία έννοια μπορεί να επεκταθεί ώστε να ισχύει για τη διακοπή ή την απουσία οποιασδήποτε μορφής επικοινωνίας, είτε μέσω της ομιλίας είτε μέσω άλλου μέσου.

Μερικές φορές οι ομιλητές σιωπούν όταν διστάζουν για να αναζητήσουν μια λέξη ή διακόπτουν τον εαυτό τους πριν διορθωθούν. Η ανάλυση λόγου δείχνει ότι οι άνθρωποι χρησιμοποιούν σύντομες σιωπές για να επισημάνουν τα όρια των προσωδιακών μονάδων, κατά τη λήψη σειράς λόγου ή ως αντιδραστικές ενδείξεις, π.χ., ως ένδειξη δυσαρέσκειας, διαφωνίας, αμηχανίας, επιθυμίας για σκέψη, σύγχυσης και παρόμοια. Σχετικά παρατεταμένα διαστήματα σιωπής μπορούν να χρησιμοποιηθούν σε τελετουργίες. Σε ορισμένες θρησκευτικές επιστήμες, οι άνθρωποι τηρούν τη σιωπή για παρατεταμένες περιόδους, ή ακόμα και για το υπόλοιπο της ζωής τους, ως ασκητικό μέσο πνευματικής μεταμόρφωσης.

## Σιωπή ως ρητορική πρακτική
Η σιωπή μπορεί να γίνει μια αποτελεσματική ρητορική πρακτική όταν οι άνθρωποι επιλέγουν να σιωπήσουν για έναν συγκεκριμένο σκοπό. Δεν έχει απλώς αναγνωριστεί ως θεωρία αλλά και ως φαινόμενο με πρακτικά πλεονεκτήματα. Η ρητορική σιωπή δεν μπορεί να εξηγηθεί αφού συμβαίνει όταν δεν αναμένεται έλλειψη επικοινωνίας. Όταν η σιωπή γίνεται ρητορική, είναι σκόπιμη αφού αντανακλά ένα νόημα. Η ρητορική σιωπή στοχεύει περισσότερο το κοινό παρά τον ρήτορα. Ένα από αυτά τα πλεονεκτήματα της σιωπής είναι η επίτευξη διαφόρων τύπων ρητορικών πρακτικών και πρακτικών γραμματισμού. Υπάρχουν πάντα κάποιες έννοιες, προθέσεις και στόχοι που δεν μπορούν να εκφραστούν γλωσσικά με λέξεις και υπάρχουν πάντα φωνές που δεν μπορούν να υψωθούν μέσω των ήχων, αλλά αντικατοπτρίζονται όλες μέσω της σιωπής. Αυτές οι ρητορικές πρακτικές οδηγούν στην άρθρωση νέων νοημάτων.

## Δείτε επίσης
* Άβολη σιωπή
* Ανηχωικός θάλαμος
* Βουβαμάρα
* Βουβός κινηματογράφος
* Θόρυβος φόντου
* Αποκοπή από τους Μάρτυρες του Ιεχωβά
* Μπλε κώδικας σιωπής
* Ομερτά
* Σιγή ραδιοφώνου
* Σιωπηλό γράμμα

## Παραπομπές


## Εξωτερικοί σύνδεσμοι
* 


Κατηγορία:Ήχος
Κατηγορία:Αρετή
Τόριν Φράνσις

Ο **Τόριν Τζαμάλ Φράνσις** (γεννήθηκε στις 26 Ιουνίου 1983) είναι Αμερικανός επαγγελματίας καλαθοσφαιριστής της Λα Ούνιον δε Φορμόσα του Αργεντινού Πρωταθλήματος . Έχει ύψος 2,10 μέτρων και παίζει στη θέση του σέντερ. Έχει παίξει επαγγελματικά σε Ελλάδα, Ισραήλ, Γερμανία, Τουρκία, Βέλγιο και Ιταλία.

## Κολεγιακή σταδιοδρομία
Ο Φράνσις έπαιξε κολεγιακό μπάσκετ στις Ηνωμένες Πολιτείες στο Πανεπιστήμιο του Νοτρ Νταμ με τους Φάιτινγκ Άιρις του Νοτρ Νταμ .

## Επαγγελματική πορεία
Κατά τη διάρκεια της επαγγελματικής πορείας του, ο Φράνσις έπαιξε με τους ιταλικούς συλλόγους Ορλαντίνα Μπάσκετ και Καντού . Έχει επίσης αγωνιστεί με τις ελληνικές ομάδες ΑΕΛ 1964, ΑΕΚ και Πανελλήνιο . Έχει επίσης παίξει με τον ισραηλινό σύλλογο Χάποελ Ιερουσαλήμ και την τουρκική ομάδα Μπόρνοβα Μπελεντίγε .

Υπέγραψε με τον Πανελλήνιο τον Ιανουάριο του 2011. 

Τον Ιούλιο του 2011 υπέγραψε διετές συμβόλαιο με την Άλμπα Βερολίνου στη Γερμανία . 

Το καλοκαίρι του 2012 υπέγραψε συμβόλαιο με την Αλιάγκα Πέτκιμ . 

Στις 26 Νοεμβρίου 2014 υπέγραψε με τη βελγική ομάδα Σπιρού Σαρλερουά . 

Τον Νοέμβριο του 2015, υπέγραψε με την αργεντινή ομάδα Λα Ούνιον δε Φορμόσα . 

## Παραπομπές
 

## Εξωτερικοί σύνδεσμοι
* Προφίλ ντραφτ NBA.com
* Προφίλ Eurocup
* Προφίλ Eurobasket.com
* Προφίλ στην Ιστοσελίδα του Τουρκικού Πρωταθλήματος
* Προφίλ στην Ιστοσελίδα του Ιταλικού Πρωταθλήματος  (στα Ιταλικά)
* Προφίλ στην Ιστοσελίδα του Ελληνικού Πρωταθλήματος (στα Ελληνικά)
* Προφίλ Draftexpress.com 
* Προφίλ AEK.com
* Βιογραφικό στην Ιστοσελίδα του Κολεγίου Νοτρ Νταμ 

Κατηγορία:Καλαθοσφαιριστές Σπιρού Σαρλεουά
Κατηγορία:Πάουερ φόργουορντ
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές Παλλακανέστρο Καντού
Κατηγορία:Καλαθοσφαιριστές Ορλαντίνα Μπάσκετ
Κατηγορία:Καλαθοσφαιριστές Πρωταθλήματος Ισραήλ
Κατηγορία:Καλαθοσφαιριστές Χάποελ Ιερουσαλήμ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Εσκισεχίρ
Κατηγορία:Σέντερ
Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άλμπα Βερολίνου
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Λάρισας
Καθεδρικός Ναός Αλέξανδρου Νιέφσκι (Λοτζ)

δεξιά|μικρογραφία| Εσωτερικό του ναού
Ο **Καθεδρικός Ναός Αλέξανδρου Νιέφσκι στο Λοτζ** (πολωνικά: *Sobór św. Aleksandra Newskiego w Łodzi*, ρωσικά: Александро-Невский собор) είναι ορθόδοξη εκκλησία που βρίσκεται στο Λοτζ, στην κεντρική Πολωνία. Χτίστηκε στα τέλη του 19ου αιώνα ως δώρο από τους ντόπιους βιομήχανους στη μικρή Ορθόδοξη κοινότητα που βρίσκονταν εκείνη την εποχή στο Λοτζ. Η εκκλησία αποτελείται από πολλές περίτεχνες διακοσμήσεις και έχει πλούσιο εσωτερικό διακοσμημένο με εικονοστάσι που κατασκευάστηκε στην Αγία Πετρούπολη.

## Ιστορία
Η εκκλησία χτίστηκε την περίοδο που η Πολωνία έχασε την ανεξαρτησία της και διαμελίστηκε μεταξύ της Γερμανικής Αυτοκρατορίας, της Αυστροουγγαρίας και της Ρωσικής Αυτοκρατορίας. Κατασκευάστηκε στον ρωσικό τομέα (Πολωνία του Συνεδρίου) με την οικονομική υποστήριξη των ντόπιων ιδιοκτητών κλωστοϋφαντουργικών εργοστασίων και των πιο επιφανών πολιτών που προσχώρησαν στον Ιουδαϊσμό, τον Προτεσταντισμό και τον Καθολικισμό. Ο ναός καθαγιάστηκε στις 29 Μαΐου 1884 από τον Αρχιεπίσκοπο Λεόντιο τον Επισκοπής της Βαρσοβίας και του Χέουμ.

Ο ορθόδοξος ναός σχεδιάστηκε και χτίστηκε σε νεοβυζαντινό ρυθμό σε οκταγωνικό σχήμα. Τα βιτρό και το τέμπλο, από ξύλο βελανιδιάς, με τρεις πόρτες είναι τα κύρια διακοσμητικά του ναού. Ο Ίζραελ Ποζνάνσκι, ο οποίος χρηματοδότησε τον περίβολο και τον φράκτη γύρω από την εκκλησία ήταν επίσης ο χορηγός του εικονοστασίου.

Το κτήριο βρίσκεται στην Οδό Γιάνα Κιλινσκιέγκο 56 στο Λοτζ, κοντά στο Πάρκο Στανίσουαφ Μονιούσκο και στο σιδηροδρομικό σταθμό Λοτζ Φαμπρίτσνα.

## Παραπομπές


Κατηγορία:Καθεδρικοί ναοί στην Πολωνία
Κατηγορία:Εκκλησίες στο Λοτζ
Κατηγορία:Ανατολικές Ορθόδοξες εκκλησίες στην Πολωνία
Κατηγορία:Εκκλησιαστικά κτίρια με τρούλους
Λαμόντ Μακ

Ο **Λαμόντ Μακ** (*Lamont Mack*, γεννήθηκε στις 16 Μαρτίου 1987) είναι Αμερικανός επαγγελματίας καλαθοσφαιριστής που έπαιξε για τελευταία φορά στη Ντιναμό Τιφλίδας.

## Κολεγιακή σταδιοδρομία
Στο Κολέγιο Αντζελίνα στο Λάφκιν του Τέξας, ήταν στην επιλογή όλων των Αμερικανών των Μικρών Κολεγίων και κατετάγη ως ο 21ος καλύτερος παίκτης στα Μικρά Κολέγια. Ο Μακ έπαιξε για τους Σάρλοτ 49ερς, ενώ σπούδαζε ποινική δικαιοσύνη από το 2007 έως το 2009. Στην πρώτη του χρονιά είχε κατά μέσο όρο 15,6 πόντους ανά παιχνίδι, βελτιωμένος σημαντικά στο δεύτερο μισό της αγωνιστικής περιόδου για να γίνει «καλής πίστης σκόρερ». Αναφέρει τη γιαγιά του, Νέλγκι Τζόρνταν, ως τη μεγαλύτερη επιρροή του.

## Επαγγελματική πορεία
Ο Μακ εντάχθηκε στην ΑΕΚ του Ελληνικού Πρωταθλήματος το 2009 και τον Ιανουάριο του 2011, υπέγραψε με την ΠΜΚ Λουκόιλ Ακαντέμικ στη Βουλγαρία. Πέρασε την περίοδο 2012–13 με την Σκαβολίνι Πεζάρο στην Ιταλία και στη συνέχεια τον Ιούλιο του 2013 υπέγραψε με την Ες Όλιβερ Μπάσκετς του Γερμανικού Πρωταθλήματος. Χώρισε μαζί τους τον Δεκέμβριο του 2013.

Τον Φεβρουάριο του 2014, υπέγραψε με την Κόριχαϊτ της Φινλανδίας  φεύγοντας ένα μήνα αργότερα για να υπογράψει με την ΚΜ Βαγιαδολίδ στην Ισπανία.

Τον Αύγουστο του 2014, ο Μακ υπέγραψε με την Κλουμπ Λα Ουνιόν στην Αργεντινή. Τον Οκτώβριο του 2014, χώρισε τους δρόμους του με τη Λα Ουνιόν. Στις 9 Ιανουαρίου 2015, υπέγραψε με την Χιγάντες Εδομέξ Τολούκα του μεξικανικού LNBP. Έφυγε από τη Χιγάντες μετά από μόλις τέσσερις αγώνες. Στις 27 Φεβρουαρίου 2015, υπέγραψε με την ΚΣ Ενερτζία Ροβινάρι του Ρουμανικού Πρωταθλήματος για το υπόλοιπο της χρονιάς.   Στις 24 Αυγούστου 2015 υπέγραψε εκ νέου με την Ενερτζία. Στις 23 Φεβρουαρίου 2016, άφησε την Ενερτζία και υπέγραψε με την ΣΤΜ Λε Αβρ της Γαλλίας για το υπόλοιπο της περιόδου 2015–16 του Γαλλικού Πρωταθλήματος.

Στις 6 Σεπτεμβρίου 2016, ο Μακ υπέγραψε με τον σκοπιανικό σύλλογο Κάρπος Σόκολι για τη χρονιά 2016–17.  Στις 9 Οκτωβρίου 2016, χώρισε τους δρόμους του με την Κάρπος Σόκολι αφού εμφανίστηκε σε μόλις τρία παιχνίδια. Στις 19 Οκτωβρίου 2016 υπέγραψε με την Χουπς Κλαμπ του Λιβανέζικου Πρωταθλήματος. 

Στις 5 Σεπτεμβρίου 2017, ο Μακ υπέγραψε με την Τίμπα Τιμισοάρα,  αλλά δεν πέρασε από ιατρικό έλεγχο.  Τον Οκτώβριο του 2017, εντάχθηκε στους Αϊόβα Γουλβς του NBA G League.

## Παραπομπές

 

## Εξωτερικοί σύνδεσμοι

* Προφίλ στο ESPN.com
* Βιογραφικό στους Σάρλοτ 49ερς
* Προφίλ στο Eurobasket.com
* Προφίλ στο FIBA.com 

Κατηγορία:Καλαθοσφαιριστές Βικτόρια Λιμπερτάς Πέζαρο
Κατηγορία:Καλαθοσφαιριστές ΣΤΜ Λε Αβρ
Κατηγορία:Καλαθοσφαιριστές σ.Όλιβερ Βίρτσμπουργκ
Κατηγορία:Σμολ φόργουορντ
Κατηγορία:Καλαθοσφαιριστές Ακαντέμικ Σόφιας
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές ελληνικών συλλόγων 
Κατηγορία:Καλαθοσφαιριστές αμερικανικών συλλόγων 
Κατηγορία:Καλαθοσφαιριστές ιταλικών συλλόγων 
Κατηγορία:Καλαθοσφαιριστές ισπανικών συλλόγων 
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Βαγιαδολίδ
Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές ΑΕΚ
Νέο Θέατρο (Λοτζ)

[μικρογραφία| Το [λογότυπο του θεάτρου ως επιγραφή νέον (2012)]]
Το **Νέο Θέατρο**, γνωστό και ως **Νέο Θέατρο Καζίμιες Ντέιμεκ** (πολωνικά: *Teatr Nowy w Łodzi* ή *Teatr Nowy im. Kazimierza Dejmka w Łodzi*) είναι θέατρο ρεπερτορίου στο Λοτζ της Πολωνίας, το οποίο ιδρύθηκε το 1949. Το θέατρο παρουσιάζει ένα ποικίλο πρόγραμμα, που περιλαμβάνει διεθνή κλασική δραματουργία και νέα έργα σύγχρονων θεατρικών συγγραφέων. Εκτός από τις παραστάσεις, το Νέο Θέατρο περιοδεύει σε παραγωγές σε θέατρα στο Βοεβοδάτο Λοτζ, στην υπόλοιπη Πολωνία και στο εξωτερικό.

## Ιστορία
Το 1949, η Ομάδα Νέων Ηθοποιών (πολωνικά: *Grupa Młodych Aktorów*), με τον Καζίμιες Ντέιμεκ ως έναν από τους ηγέτες τους, οργάνωσε μια σειρά εργαστηρίων κατά τη διάρκεια των οποίων οι συγκεντρωμένοι εργάστηκαν για την εκμάθηση της μεθόδου του Στανισλάφσκι. Αυτή η ομάδα ήταν που δημιούργησε το Νέο Θέατρο. Το θέατρο διοικούνταν αρχικά συλλογικά και τον Νοέμβριο του 1949 παρουσίασε την πρώτη του πρεμιέρα σε κοινή σκηνοθεσία, μια παραγωγή ενός τσέχικου θεατρικού ρεπερτορίου του Βάσεκ Κάνια με τίτλο *Ταξιαρχία εργασίας του Κάρχαν* (τσεχικά: *Parta brusiče Karhana*). Εκείνη την εποχή, ξεκινώντας από το συνέδριο του Ιανουαρίου 1949 της Ένωσης Πολωνών Συγγραφέων που πραγματοποιήθηκε στο Στσέτσιν, ο Σοσιαλιστικός Ρεαλισμός έγινε το κυρίαρχο αισθητικό δόγμα.

Το 1950, ο Ντέιμεκ ανέλαβε τη θέση του διευθυντή θεάτρου και καλλιτεχνικού διευθυντή του ιδρύματος και εγκατέλειψε την υποκριτική ως επάγγελμα. Παρέμεινε διευθυντής του θεάτρου μέχρι το 1962. Αργότερα κατείχε τη θέση αυτή μεταξύ 1974 και 1979, καθώς και το 2002. Το 2008 το Νέο Θέατρο πήρε το όνομά του, αλλά ο πλήρης τίτλος χρησιμοποιείται σπάνια.

Τον Φεβρουάριο του 1950, ο κομμουνιστής Πρόεδρος Μπολέσουαφ Μπιέρουτ απένειμε στο θέατρο το Τάγμα του Λαβάρου της Εργασίας. Τον Νοέμβριο του 2019, το Υπουργείο Πολιτισμού και Εθνικής Κληρονομιάς απένειμε στο Νέο Θέατρο το Αργυρό Μετάλλιο για Αξία στον Πολιτισμό - Gloria Artis.

## Παραπομπές


Κατηγορία:Θέατρα στο Λοτζ
Κατηγορία:Θεατρικές εταιρείες στην Πολωνία
Κατηγορία:Αποδέκτες του Αργυρού Μεταλλίου για Αξία στον Πολιτισμό - Gloria Artis
Κατηγορία:Αποδέκτες του Τάγματος του Λαβάρου της Εργασίας
Υγρότοπος Βραυρώνας

Ο **[[Υγροβιότοπος|Υγρότοπος]] [[Βραυρώνα]]ς** βρίσκεται στην Περιφερειακή Ενότητα Ανατολικής Αττικής, μεταξύ της Αρτέμιδος και του Μαρκοπούλου Μεσογαίας. Διοικητικά υπάγεται στο Δήμο Μαρκοπούλου. Εκτείνεται σε μια έκταση 450 στρεμμάτων περίπου. 
Η εύφορη αυτή πεδιάδα που διαρρέεται από το «γλυκό» νερό του Ερασινού ποταμού αποτελεί έναν από τους πιο σημαντικούς υγρότοπους της Αττικής. Είναι μέρος της ευρύτερης περιοχής που ανήκει στο Δίκτυο Natura 2000 ως τόπος kοινοτικού Ενδιαφέροντος  με το όνομα **«Βραυρώνα-Παράκτια Θαλάσσια Ζώνη»**.

Τα χαρακτηριστικά φυσικού περιβάλλοντος που διαθέτει σε συνδυασμό με αυτά του Ερασινού ποταμού τον καθιστούν αξιόλογο προς διατήρηση. Το γλυκό νερό δημιουργεί διαφορετικούς οικότοπους που με τη σειρά τους αναπτύσσονται διαφορετικά φυτικά είδη και κατά συνέπεια φιλοξενούνται και διαφορετικά είδη ψαριών, θηλαστικών, ερπετών αμφιβίων πτηνών  και εντόμων. Τα αρμυρίκια καλύπτουν το μεγαλύτερο μέρος ενώ υπάρχουν ακόμα καλαμιώνες αλμυρήθρες και βούρλα. Εμφανίζονται ελκυστικά φυτά μεταξύ αυτών ο *[[Κρόκος του Καρτράιτ|κρόκος του Καρτράϊτ]]*, ενώ υποθαλάσσια εμφανίζονται αγγειόσπερμα όπως η *[[Ποσειδωνία η ωκεάνιος]]* και ο νάνος χέλι.
Στον τόπο αυτό φιλοξενούνται έντεκα σημαντικά είδη που χρήζουν προστασίας μεταξύ αυτών το *[[αττικόψαρο]]*, ο *[[πράσινος φρύνος]]*, η κρασπεδωτή χελώνα, η *[[στικτή νεροχελώνα]]*, η *[[οχιά]]* και η *[[πράσινη σαύρα]]*. 
Σε ότι αφορά στην ορνιθοπανίδα αποτελεί καταφύγιο για μεταναστευτικά πουλιά όπως ο *[[κούκος]] και το *τρυγόνι* ενώ στους γύρω λόφους πετούν αρπακτικά όπως η *αετογερακίνα και ο *[[φιδαετός]]*. Οι γλάροι, οι ερωδιοί και οι Αλκυόνες συχνάζουν στην παράλια ζώνη.

Αξιοσημείωτο είναι το γεγονός ότι στην περιοχή διενεργούνται προγράμματα περιβαλλοντικής εκπαίδευσης, εκδηλώσεις ενημέρωσης - ευαισθητοποίησης από την Ελληνική ΟΡΝΙΘΟΛΟΓΙΚΗ Εταιρεία, υλοποίηση προγραμμάτων διαχείρισης και αποκατάστασης με τη συνεργασία της Υπηρεσίας Περιβάλλοντος του Διεθνούς Αερολιμένα Αθηνών.

Ωστόσο, η περιοχή αποτελεί έναν ευαίσθητο βιότοπο εξαιτίας της έντονης ανθρώπινης παρουσίας. Υπάρχει έντονη οικιστική ανάπτυξη και αρκετά σημεία αυτού μετατρέπονται σε σκουπιδότοπους με την ανεξέλεγκτη ρίψη μπαζών και απορριμάτων. Φαινόμενα λαθροθηρίας καθώς και λαθραλιείας ολοένα και αυξάνονται όπως και οι παγίδες μικρών πουλιών.


Emys-Baby.jpg|Στικτή νεροχελώνα, *(Emys orbicularis)*
Bufo viridis in Afantou.jpg|Πράσινος φρύνος, *(Bufo viridis)*
File:Circaetus gallicus 02.JPG|Φιδαετός, *Circaetus gallicus*
File:Picswiss VD-46-64.jpg|Πρασινοκέφαλη πάπια, *Anas platyrhynchos*
File:Anguilla anguilla.jpg|Χέλι, *Anguilla anguilla*
File:Saffron (5171803375).jpg|Κρόκος του Καρτράιτ, *(Crocus cartwrightianus)*


## Παραπομπές


Κατηγορία:Νομός Αττικής
Κατηγορία:Υγροβιότοποι
Δηνάριο Γαλλίας

[μικρογραφία|250px|Δηνάριο του [Καρλομάγνος|Καρλομάγνου, 768–814. 21χλστ, 1,19 γραμ, νομισματοκοπείο Τουλούζης. + CAROLUS REX FR. / μονόγραμμα του Καρόλου, TOLVSA 21 χλστ. 1,189 γραμ.]]
[200px|μικρογραφία|Δηνάριο του [Πεπίνος Α΄ της Ακουιτανίας|Πεπίνου Α΄ της Ακουιτανίας, 817–838. _+ PIPPINVS RE.]]
[μικρογραφία|250px|Δηνάριο της [Δημοκρατία της Γένοβας|Δημοκρατίας της Γένοβας (1139–1339). + JANVA / CUNRADI REX. 0,63 γραμ. 16 χλστ.]]

Το **δηνάριο** (γαλλ.: *denier*, , συντομογραφία: d.) ήταν ένα μεσαιωνικό νόμισμα, το οποίο πήρε το όνομά του από το φραγκικό νόμισμα που είχε κυκλοφορήσει για πρώτη φορά στα τέλη του 7ου αι.  Στα αγγλικά αναφέρεται μερικές φορές ως ασημένια πέννα (penny). Η εμφάνισή του αντιπροσωπεύει το τέλος της χρυσής νομισματοκοπίας, η οποία, στην αρχή της Φραγκοκρατίας, ήταν Ρωμαϊκή (Βυζαντινή) είτε «ψευδο-Αυτοκρατορική» (είχε γίνει από τους Φράγκους κατά μίμηση της Βυζαντινής νομισματοκοπίας). Ο άργυρος θα ήταν η βάση για τη φραγκική νομισματοκοπία από τότε. Το δηνάριο είχε κοπεί στη Γαλλία και μέρη της ιταλικής χερσονήσου για όλη τη διάρκεια του Μεσαίωνα, σε κράτη όπως το πατριαρχείο της Aκουιλέια, το βασίλειο της Σικελίας, τη Δημοκρατία της Γένοβας, τη Δημοκρατία της Σιένα, και τα Σταυροφορικά κράτη της Ιερουσαλήμ, μεταξύ άλλων.

## Ιστορία

### Το νόμισμα
Γύρω στο 755, εν μέσω των Καρολίγγειων μεταρρυθμίσεων, ο Πεπίνος ο *Βραχύς* εισήγαγε ένα νέο νομισματικό σύστημα, το οποίο τελικά προσαρμόστηκε έτσι, ώστε τα 12 δηνάρια (, ) ισοδυναμούσαν με ένα *[[Σόλιδος|σολδίο]]* (λατιν.:  , γαλ.:  ή , αγγλ.: σελίνι) και 20 σολδία ισοδυναμούσαν με μία λίρα (λατιν.: , , , γαλλ.: ).  Αργότερα, τρία δηνάρια ισοδυναμούσαν με ένα liard. Μόνο το δηνάριο ήταν ένα πραγματικό νόμισμα· τα υπόλοιπα ήταν λογιστικά χρήματα. Αυτό το σύστημα και το ίδιο το δηνάριο χρησίμευσαν ως πρότυπο για πολλά από τα νομίσματα της Ευρώπης, συμπεριλαμβανομένης της βρετανικής λίρας, της ιταλικής λίρας, του ισπανικού ντινέρο και του πορτογαλικού ντινέιρο.

### Επιτόκια
Στο Παλαιό Καθεστώς στη Γαλλία, το δηνάριο χρησιμοποιήθηκε ως πλασματικό μέτρο των επιτοκίων των δανείων. Έτσι, ένα ποσοστό 4% (1/25) θα εκφραζόταν ως "δηνάρια 25". ένα ποσοστό 5% (1/20) ως "δηνάρια 20"· και ούτω καθεξής. 

## Δείτε επίσης
* δηνάριο
* ντινάρ
* ντινέρο Ισπανίας
* πέννα Αγγλίας
* πφένιχ (liard)

## Βιβλιογραφικές αναφορές


Κατηγορία:Νομίσματα της Γαλλίας
Κάτω Καμπή Ροδόπης

Η **Κάτω Καμπή** ήταν ένα μικρό ορεινό χωριό της Θράκης στην Περιφερειακή Ενότητα Ροδόπης. Άνηκε στον δήμο Αρριανών. Βρισκόταν χτισμένη σε υψόμετρο 536 μέτρων από την επιφάνεια της θάλασσας, κοντά στα ελληνοβουλγαρικά σύνορα και στα δυτικά περιβαλλόταν από το καταφύγιο άγριας ζωής Κέχρου - Κερασιάς. Σύμφωνα με την απογραφή του Το 2011 ο οικισμός καταργήθηκε.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Δημοτικό Στάδιο Λοτζ «Βουαντίσουαφ Κρουλ»

Το **Δημοτικό Στάδιο Λοτζ «Βουαντίσουαφ Κρουλ»**, γνωστό και ως **Δημοτικό Στάδιο ΛΚΣ** (πολωνικά: *Stadion Miejski Łódzkiego Klubu Sportowego im. Władysława Króla*), είναι στάδιο πολλαπλών χρήσεων στο Λοτζ της Πολωνίας.

## Ιστορία
Το γήπεδο φιλοξενεί αγώνες ποδοσφαίρου από το 1924. Το αρχικό στάδιο, που χτίστηκε για την ποδοσφαιρική ομάδα ΛΚΣ Λοτζ, φιλοξένησε ένα μέγιστο κοινό 45.000 θεατών στις 21 Αυγούστου 1971, στην ισοπαλία με 0-0 της ΛΚΣ Λοτζ εναντίον της Πολόνια Μπίτομ. Οι εξέδρες ανακαινίστηκαν σε διάφορες χρονικές περιόδους και μέχρι το 2001 το γήπεδο είχε θέσεις για 12.160 φιλάθλους, σε τμήματα που χτίστηκαν σε διάφορες χρονικές περιόδους.

Οι παλιές εγκαταστάσεις κατεδαφίστηκαν το 2014 και αντικαταστάθηκαν από μια ενιαία κερκίδα χωρητικότητας 5.700 θεατών.

## Νέο γήπεδο
Στον ίδιο χώρο σχεδιάστηκε ένα νέο γήπεδο 16.500 θέσεων. Η υποστήριξη για το έργο υπονομεύτηκε από την εκ νέου ανάκληση του δημάρχου του Λοτζ στις αρχές του 2010. Ο μεταβατικός πρόεδρος αμφισβήτησε το κόστος του γηπέδου. Η πόλη έχει επίσης ανακοινώσει δημόσια δημοπρασία για το μερίδιό της στον σύλλογο, καθώς δεν έχουν πλέον την οικονομική δυνατότητα να καλύπτουν τις οικονομικές απώλειες των συλλόγων.

Τον Νοέμβριο του 2013 υπογράφηκε τελικά σύμβαση για την έναρξη κατασκευής του νέου γηπέδου με τη Mirbud, με ολοκλήρωση εντός 20 μηνών. Αρχικά κατασκευάστηκε μόνο μια κερκίδα χωρητικότητας 5.700 θεατών. Μόλις ολοκληρωθεί και στις τέσσερις πλευρές, το στάδιο θα έχει χωρητικότητα πάνω από 20.000 θεατές. Δεν υπάρχει ακόμη χρονοδιάγραμμα για την περαιτέρω εξέλιξη, καθώς η ΛΚΣ δεν απαιτεί επιπλέον θέσεις, καθώς αυτή τη στιγμή βρίσκεται στην 4η κατηγορία του πολωνικού ποδοσφαίρου, λόγω του υποβιβασμού που προκλήθηκε από χρεοκοπία. Η νέα τοποθεσία είναι δίπλα στο αρχικό στάδιο.

Το στάδιο φιλοξενεί επίσης την Μπουντοβλάνι Λοτζ, ομάδα ράγκμπι γιούνιον. Η συνολική δαπάνη θα είναι μικρότερη από 100 εκατομμύρια ζλότι. Η πόλη του Λοτζ χρηματοδοτεί την ανάπτυξη και θα ελέγχει την εγκατάσταση μόλις ολοκληρωθεί, με τις ΛΚΣ και Μπουντοβλάνι να είναι απλώς ενοικιαστές. Από το 2017, η ΛΚΣ προωθήθηκε στην 3η κατηγορία του πολωνικού ποδοσφαίρου με αποτέλεσμα ο Δήμαρχος να ανακοινώσει ότι οι υπόλοιπες τρεις κερκίδες θα κατασκευαστούν. Οι εργασίες στις υπόλοιπες κερκίδες αναμένεται να ξεκινήσουν το 2018. Ωστόσο, η πραγματική ανακατασκευή ξεκίνησε τον Σεπτέμβριο του 2019.

Στις 24 Μαΐου 2021, η δήμαρχος του Λοτζ, Χάνα Ζντανόφσκα, υπέγραψε ένα καταστατικό που δίνει στο Δημοτικό Στάδιο το όνομα του προπολεμικού ποδοσφαιριστή και παίκτη χόκεϊ, Βουαντίσουαφ Κρουλ.

## Παραπομπές


Κατηγορία:Στάδια ποδοσφαίρου στην Πολωνία
Κατηγορία:Στάδια ράγκμπι γιούνιον στην Πολωνία
Κατηγορία:Στάδια πολλαπλών χρήσεων στην Πολωνία
Κατηγορία:Κτίρια και κατασκευές στο Λοτζ
Πτήση 77 της American Airlines

μικρογραφία|Η διαδρομή της πτήσης 77 της American Airlines στις 11 Σεπτεμβρίου 2001
μικρογραφία|Η σύγκρουση της πτήσης 77 με το Πεντάγωνο, όπως καταγράφηκε απο της κάμερες ασφαλείας του Πενταγώνου.
Η **πτήση 77 της American Airlines** ήταν μια προγραμματισμένη εγχώρια διηπειρωτική πτήση επιβατών της American Airlines από το Διεθνές Αεροδρόμιο Washington Dulles στο Ντάλες της Βιρτζίνια προς το Διεθνές Αεροδρόμιο του Λος Άντζελες στο Λος Άντζελες της Καλιφόρνια. Το αεροσκάφος Boeing 757-223 που εξυπηρετούσε την πτήση καταλήφθηκε από πέντε Σαουδάραβες άνδρες που συνδέονται με την Αλ Κάιντα το πρωί της 11ης Σεπτεμβρίου 2001. Συνετρίβη σκόπιμα το αεροπλάνο στο Πεντάγωνο στην κομητεία Άρλινγκτον της Βιρτζίνια, κοντά στην Ουάσιγκτον, DC, σκοτώνοντας όλους 64 επιβαίνοντες (συμπεριλαμβανομένων έξι πληρώματος και οι ίδιοι) και άλλοι 125 στο κτίριο. 

Λιγότερο από 35 λεπτά μετά την πτήση, οι αεροπειρατές εισέβαλαν στο πιλοτήριο και ανάγκασαν τους επιβάτες, το πλήρωμα και τους πιλότους στο πίσω μέρος του αεροσκάφους. Ο Hani Hanjour, ένας από τους αεροπειρατές που εκπαιδεύτηκε ως πιλότος, ανέλαβε τον έλεγχο της πτήσης. Άγνωστοι στους αεροπειρατές, οι επιβάτες του αεροπλάνου πραγματοποίησαν τηλεφωνικές κλήσεις σε φίλους και συγγενείς και μετέφεραν πληροφορίες για την αεροπειρατεία.

Οι αεροπειρατές συνέτριψαν το αεροσκάφος στη δυτική πλευρά του Πενταγώνου στις 09:37 π.μ. ET. Πολλοί άνθρωποι έγιναν μάρτυρες της συντριβής και ειδησεογραφικές πηγές άρχισαν να αναφέρουν το περιστατικό μέσα σε λίγα λεπτά. Η πρόσκρουση προκάλεσε σοβαρές ζημιές σε περιοχή του Πενταγώνου και προκάλεσε μεγάλη φωτιά που χρειάστηκε αρκετές ημέρες για να σβήσει. Ένα τμήμα του κτιρίου κατέρρευσε. 

Τα κατεστραμμένα τμήματα του Πενταγώνου ξαναχτίστηκαν το 2002, με τους επιβαίνοντες να επιστρέφουν στις ολοκληρωμένες περιοχές τον Αύγουστο. Τα 184 θύματα της επίθεσης μνημονεύονται στο Μνημείο του Πενταγώνου δίπλα στο σημείο της συντριβής. Το πάρκο έκτασης 1,93 στρεμμάτων (7.800 m2) περιέχει έναν πάγκο για κάθε ένα από τα θύματα, τακτοποιημένα ανάλογα με το έτος γέννησής του.

## Εξωτερικοί σύνδεσμοι
* 

Κατηγορία:Επιθέσεις της 11ης Σεπτεμβρίου 2001
Κατηγορία:Τρομοκρατικά γεγονότα στις Ηνωμένες Πολιτείες
Κατηγορία:Αλ Κάιντα
Κατηγορία:Ουάσινγκτον (πολιτεία)
Κατηγορία:Βιρτζίνια
Κατηγορία:Αεροπειρατεία
Κατηγορία:Αντιαμερικανισμός
Κατηγορία:Πόλεμος στο Αφγανιστάν 2001 - 2021
Κατηγορία:Ισλαμική τρομοκρατία